Ingredjenti 420g dqiq plain 180g marġerina 112g ilma ftit melħ Metodu Għarbel id-dqiq ġo skutella. Żid il-marġerina u ħaddem tajjeb sakemm it-taħlita tiġi qisha ramel. Żid il-melħ u ħawwad. Żid l-ilma ftit, ftit u agħġen f'għaġina. Importanti ħafna li ma żżidx l-ilma f'daqqa għax jista' jkun li jkollok bżonn anqas mill-ammont indikat . Kemm se tuża ilma jiddependi kemm mid-dqiq kif ukoll mis-sħana li jkun hemm fil-kċina int u tagħmel l-għaġina. Għatti l-għaġina bl-i stretch and seal u ħalliha toqgħod għal mhux anqas minn siegħa. Jekk tkun ħafna sħana, jew il-kċina tkun sħuna, qiegħed l-għaġina fil-friġġ. Tista' tħejji l-għaġina minn ġurnata qabel u tħalliha fil-friġġ. Segwi l-istruzzjonijiet 8 sa 10 tar-riċetta ' Għaġina Ħelwa ' biex tiftaħ l-għaġina u tiksi d-dixx tat-torta biha.